CELEX: 62008TN0571
Language: el
Date: 2008-12-22 00:00:00
Title: Υπόθεση T-571/08: Προσφυγή της 22ας Δεκεμβρίου 2008 — Γερμανία κατά Επιτροπής

7.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 55/41
            
         Προσφυγή της 22ας Δεκεμβρίου 2008 — Γερμανία κατά Επιτροπής
   (Υπόθεση T-571/08)
   (2009/C 55/74)
   Γλώσσα διαδικασίας: η γερμανική
   Διάδικοι
   
      Προσφεύγουσα: Ομοσπονδιακή Δημοκρατία της Γερμανίας (εκπρόσωποι: M. Lumma και B. Klein)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής, της 30ής Οκτωβρίου 2008, στο πλαίσιο της διαδικασίας «κρατική ενίσχυση C-36/2007 — κρατική ενίσχυση υπέρ της Deutsche Post AG», περί της διαταγής για την παροχή πληροφοριών.
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Η προσφυγή βάλλει κατά της αποφάσεως της Επιτροπής των Ευρωπαϊκών Κοινοτήτων C(2008) 6468 της 30ής Οκτωβρίου 2008, με την οποία η Επιτροπή, στο πλαίσιο της διαδικασίας της κρατικής ενισχύσεως C-36/2007 (ex NN 25/07), κάλεσε τη Γερμανία, σύμφωνα με το άρθρο 10, παράγραφος 3, του κανονισμού (ΕΚ) 659/1999 (1), να υποβάλει όλα τα δικαιολογητικά, τις πληροφορίες και τα στοιχεία, τα οποία είναι αναγκαία για την εκτίμηση των εσόδων και των εξόδων της Deutsche Post από το 1989 έως το 2007.
   Η προσφεύγουσα προβάλλει δύο λόγους προσφυγής.
   Με τον πρώτο λόγο, η προσφεύγουσα ισχυρίζεται ότι η διαταγή για την παροχή πληροφοριών παραβιάζει ουσιώδη τύπο.
   
               —
            
            
               Oι προϋποθέσεις όσον αφορά τη θέση κατάλληλης προθεσμίας καθώς και την «υπόμνηση» με την «πρόσθετη εύλογη προθεσμία» υπό την έννοια του άρθρου 5, παράγραφος 2, και του άρθρου 10, παράγραφος 3, του κανονισμού 659/1999 δεν έχουν πληρωθεί. Επικουρικώς, η προσφεύγουσα επισημαίνει ότι η ταχθείσα με τη διαταγή περί παροχής πληροφοριών προθεσμία, αυτή καθεαυτή, ήταν δυσανάλογη.
            
         
               —
            
            
               Η διαταγή παροχής πληροφοριών δεν διασφαλίζει επίσης τη θεμελιωμένη στο άρθρο 287 ΕΚ προστασία των επιχειρηματικών απορρήτων της Deutsche Post AG, δεδομένου ότι πιθανώς τα στοιχεία διοχετεύτηκαν προς αξιολόγηση σε εξωτερική επιχείρηση, η οποία ενδεχομένως εργάζεται επίσης για ανταγωνιστές της Deutsche Post AG, η δε Επιτροπή αρνείται να δώσει συναφώς λεπτομερή στοιχεία.
            
         Με τον δεύτερο λόγο προσφυγής της, η προσφεύγουσα ισχυρίζεται ότι η διαταγή παροχής πληροφοριών συνιστά επίσης παράβαση των άρθρων 87 ΕΚ, παράγραφος 1, και 86 ΕΚ, παράγραφος 2, σε συνδυασμό με τις αρχές της αναλογικότητας και της ασφάλειας δικαίου, δεδομένου ότι τα απαιτηθέντα στοιχεία δεν είναι απαραίτητα για να εκτιμηθεί βάσει των περί ενισχύσεως διατάξεων κανένα εκ των κρατικών μέτρων που αποτελούν αντικείμενο της διαδικασίας.
   
      (1)  Κανονισμός (ΕΚ) 659/1999 του Συμβουλίου, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου [88 ΕΚ] (ΕΕ L 83, σ. 1).